b'\n_START_ARTICLE_\nPassage du Gois\n_START_PARAGRAPH_\nPassage du Gois je 4,5 km dolg naravni prehod in cesta, ki povezuje otok \xc3\x8ele de Noirmoutier v Atlantiku (ob\xc4\x8dina Barb\xc3\xa2tre) s celinskim delom Francije (Beauvoir-sur-Mer), v \xc4\x8dasu plime pod vodo. Nahaja se v departmaju Vend\xc3\xa9e ju\xc5\xbeno od izliva Loare v zaliv Bourgneuf.\n_START_SECTION_\nZanimivosti\n_START_PARAGRAPH_\nOd leta 1987 je vsako leto organizirano tekmovanje v pe\xc5\xa1a\xc4\x8denju z otoka na celino s startom ob za\xc4\x8detku plimovanja. Nekateri udele\xc5\xbeenci tako pridejo na cilj z vodo do gle\xc5\xbenjev, nekateri pa so do cilja prisiljeni tudi plavati._NEWLINE_Passage du Gois je bil nekajkrat prizori\xc5\xa1\xc4\x8de kolesarske dirke po Franciji. Leta 1999 se je v drugi etapi med Challansom in Saint-Nazaireom na spolzkem cesti\xc5\xa1\xc4\x8du zgodil skupinski padec, leta 2005 se je na otoku kon\xc4\x8dala 1. etapa Toura, leta 2011 pa je bil tukaj za\xc4\x8detek Toura.'